Behandling med svovlvaseline 10% mod fnat

**Om aftenen:**

Du skal gå i bad og derefter smøre salven på tør hud.
Klip neglene korte, så huden under neglene kan smøres med salve.
Salven skal smøres omhyggeligt på hele kroppen fra bag ørene og fra kæbebenet og nedefter.

Hos små børn under 3 år skal også ansigt og hårbund så vidt muligt behandles. Pas dog på ikke at behandle huden omkring øjne og mund.
Vær særlig omhyggelig ved fingre, tæer, under arme, i navle og kønsdelene.

Salven skal sidde på i 12 timer
Når du vasker hænder i løbet af de 12 timer, skal du smøre hænderne med Svovlvaseline igen.

Alle medlemmer af husstanden skal behandles samtidig for at undgå at smitte hinanden.

**Næste morgen:**

Tøj, håndklæder, sengelinned, viskestykker og karklude vaskes ved minimum 60 grader.
Tåler tøjet ikke vask ved 60 grader, kan det stå isoleret i en plastikpose i en uge.
Støvsug senge og møbler med betræk/polstring, og rengør hjemmet med almindelige rengøringsmidler.

Gå i bad og vask håret og kroppen grundigt. Du skal tage rent tøj på.

Miden vil dø efter 2-4 døgn uden kontakt med hud. I sjældne tilfælde kan cremen give eksem.

**Behandlingen skal gentages 3 dage i træk.**

**Hvad skal jeg mere gøre**

Del ikke tøj, sko, håndklæder, viskestykker, karklude og seng med andre.

**Graviditet og amning**

Du må gerne blive gravid og amme, mens du behandles med Svovlvaseline.

 *Ver: 1/21
1/2021 MB
Revideres 1/2022*